Ville Kankare

Ville Olli Sakari Kankare (13. toukokuuta 1991)  on suomalainen tubettaja ja sisällöntuottaja. YouTubessa hänet tunnetaan nimellä Vinkare. YouTube-kanavalleen hän julkaisee "monipuolista sisältöä omasta elämästä" ja kertoo olevansa erityisen kiinnostunut valo- ja videokuvaamisesta. Kanavalla on  tilaajaa (heinäkuu, 2023). Kankare julkaisee aktiivisesti sisältöä muillekin sosiaalisen median alustoille, kuten Instagramiin, jossa hänellä on  seuraajaa (huhtikuu 2023).  

Eetu Pesosen, Matias Latvalan, Jesse Braunin, Mikael Lillebergin ja Matias Auramon kanssa Kankare tuottaa sisältöä sosiaalisen median eri kanaviin nimellä KONTS-toimisto.

Kankare on palkittu Creator Awards Finland -gaalassa Vuoden kuvaus ja editointi -palkinnolla vuonna 2020. Samassa gaalassa hänet palkittiin yhdessä tubettaja Eetu Pesosen kanssa Vuoden podcast -palkinnolla.

Alun perin Kankare tuli tunnetuksi Youtube-kanavalta KKKGroup (nykyinen Krouppi), joka luotiin 20. kesäkuuta 2006. Kanavalle Kankare yhdessä kavereidensa Iiron ja Petterin kanssa julkaisi huumori- sekä sketsivideoita. Myöhemmin Petteri kuitenkin lähti sketsiryhmästä. Emppu Koivula liittyi ryhmään 2009. Vuoden 2015 jälkeen kanavalle ei ole tullut videoita, mutta sillä on yhä  tilaajaa.

Kankare julkaisee nykyään Empun sekä Iiron kanssa Krouppicast nimistä podcastia kanavalle Krouppi. Ensimmäinen Krouppicast -jakso julkaistiin 25. huhtikuuta 2022.

Lähteet

Aiheesta muualla 
 Vinkare YouTube-kanava

 
 
 
 
 
 
 
 

Suomalaiset tubettajat
Videobloginpitäjät
Vuonna 1991 syntyneet
Elävät henkilöt